《恶蚊》
明代·程通

旅馆疏窗暑正炎，飞蚊无数恼人眠。成群夜出晴檐下，逐阵雷鸣客枕边。

任是终宵高秉烛，也须微暮略薰烟。乾坤幻化何时息，直待西风九月天。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。